**СЛОГ И ПОДЕЛА РЕЧИ НА СЛОГОВЕ**

|  |  |
| --- | --- |
|  | Данас ћемо се позабавити правилима поделе речи на слогове у српском књижевном језику. |
|  | * ***Слог је скуп гласова или само један глас који изговарамо једним изговорним (артикулационим) покретом***. Слогови се образују око језгра, гласа који је носилац слога. Гласови у српском језику се деле на **слоготворне** и **неслоготворне** гласове, према томе да ли могу бити носиоци слога. У српском језику слоготворни су сви вокали (***а, е, и, о, у***) и, у одређеним позицијама, неки сонанти (пре свега ***р***, ретко ***л***, а још ређе ***н***), а неслоготворни су сви консонанти (*б, п, д, т, ђ, ћ, џ, ч, ж, ш, з, с, ф, х, ц*) и већина сонаната (*в, ј, м, љ, њ*). * Познато је да у неким случајевима и алвеоларни сонанти могу бити слоготворни. Р је слоготворно у следећим случајевима: * У **средини речи** између два консонанта или сонанта (чв**р**ст, ст**р**-пе-ти се, из-м**р**-ви-ти, см**р**к-нут, п**р**-стен, п**р**-тљаг, т**р**-ска, т**р**-ча-ти, за-г**р**-ли-ти, зв**р**-ја-ти). * На **почетку речи** испред консонанта или сонанта (**р**-вач, **р**-ђав, **р**-ђа-ти, **р**-за-ти, **р**м-па-ли-ја, **р**т, **р**-тањ, **р**-зав). * У **сложеницама** кад се р нађе између префикса и консонанта или сонанта (за-**р**-ђа-ти, за-**р**-за-ти, по-**р**-ђа-ти, по-**р**-ва-ти се). * У неким именима и **речима страног порекла** (Сар-т**р**, Мон-мар-т**р**, ма-са-к**р**, кан-де-ла-б**р**, тем-б**р**). * Л и Н су слоготворни у следећим случајевима: * У неким именима и речима страног порекла (В**л**-та-ва, П**л**-зен, Си-је-т**л**, По-по-ка-те-пе-т**л**, мју-зи-к**л**, ка-б**л**, би-ци-к**л**, ер-кон-ди-ш**н**, Њу-т**н**, Мен-хе-т**н**, И-б**н**). * Слогови могу бити **отворени** (завршавају се на вокал: *сто-ли-ца*) и **затворени** (завршавају се на консонант: *леп-тир*); **дуги** (де-вој-ка) и **кратки** (де-вој-чу-рак), **наглашени** (де-вој-че) и ненаглашени (де-вој-чи-ца). * У речи има онолико слогова колико има вокала (односно слоготворних гласова). Речи могу бити ј**едносложне** (*дан*), **двосложне** (*да-ни*), **тросложне** (*да-ни-ма*) и **вишесложне** (*раз-да-ни-ти се*), према броју слогова који садрже. Правила за поделу речи на слогове су следећа:  |  |  | | --- | --- | | **Граница** слога је у највећем броју случајева **иза вокала**. | *а-е-ро-дром, у-чи-о-ни-ца, е-ми-си-ја, А-у-стри-ја, гро-жђе, ба-шта, та-чка* | | **Граница** слога је **иза сонанта** када се унутар речи нађу један до другог:  **сонант** + **сонант** или **консонант** | *спрем-љен, хран-љив, мир-но, бла-гај-на, бол-ни-ца, гим-на-зи-ја, мај-стор, биљ-ка, Бел-ги-ја, Ар-ген-ти-на, ви-кен-ди-ца* | | Изузетак су ијекавски облици, када се нађу ***м***, ***в*** или ***р*** + **је**, које води порекло од старог гласа *јат*. | *жи-вје-ти, при-мјер, у-вје-жба-ти, са-вјет, за-ста-рје-ти, про-фо-рје-ти, ли-це-мјер* | | **Граница** слога је **иза консонанта** само када се унутар речи нађу:  **експлозивни** + било који **консонант** или **назални сонант** | *слат-ко, срп-ски, ак-це-нат, оп-ти-ка, док-тор, леп-тир, суд-ство, ак-ци-ја, јак-на, јед-на-кост, слут-ња, об-но-ва, јаг-ње* |  * Слогови могу бити **отворени** (завршавају се на вокал: *сто-ли-ца*) и **затворени** (завршавају се на консонант: *леп-тир*); **дуги** (де-вој-ка) и **кратки** (де-вој-чу-рак), **наглашени** (де-вој-че) и ненаглашени (де-вој-чи-ца). * До сада смо говорили о **гласовној (фонетској)** граници слогова, тј. оној граници која се одређује на основу природе гласова. Понекад границу слогова можемо одређивати и према значењу делова речи. За такву границу слога кажемо да је **смисаона (семантичка или психолошка)**. Ту се граница поставља иза префикса у сложеним речима, јер се они осећају као засебни делови који имају своје значење. Фонетска и семантичка граница могу се поклапати (пред-ста-ва), али и не морају.  |  |  | | --- | --- | | фонетска граница слога | *ра-зми-сли-ти, ук-њи-жи-ти, на-ју-гле-дни-ји* | | семантичка граница слога | *раз-ми-сли-ти, у-књи-жи-ти, нај-у-глед-ни-ји* |  * **Растављање речи на крају реда**   При растављању речи на крају реда треба се придржавати одређених правила:   * Никад се не преноси само једно слово (не може: река-о, а-уто, дебе-о). * У започетом реду може да остане само један вокал (о-глед, а-уто, у-жина). * Када се раздваја послусложеница, цртица се понавља и у следећем реду. * У латиници се не раздвајају својна слова (lj, nj, dž).   **ДОМАЋИ ЗАДАТАК**  **ПОДЕЛИТЕ УСПРАВНИМ ЦРТАМА СЛЕДЕЋЕ СТИХОВЕ НА СЛОГОВЕ**  *На голој грани,*  *Једна врана.*  *Крај јесени*.[[1]](#footnote-1)  *Гле, опао цвет*  *враћа се на грану:*  *ах, то је лептир.[[2]](#footnote-2)* |
|  |  |

**ПРЕПИСАТИ У СВЕСКЕ**

|  |
| --- |
| **ПОДЕЛА РЕЧИ НА СЛОГОВЕ**  **Слог – скуп гласова или само један глас који изговарамо једним изговорним (артикулационим) покретом**  **Гласови**  **слоготворни неслоготворни**  **(вокали + р, л, н) (остали гласови и р, л, н у одређеним положајима)**  **Граница слога**  **фонетска семантичка** |

1. [↑](#footnote-ref-1)
2. [↑](#footnote-ref-2)